
Zenei potrék Krombholz Károly művészetében és a zenetörténetben

Dolgozatom témájául Krombholz Károlyt választottam, egy vajdasági előadóművészt, zeneszerzőt, és pedagógust, akinek élete és munkássága feledésbe merült Magyarországon és Vajdaságban egyaránt. Annak ellenére, hogy megérdemelné a figyelmet, ritkán lehet koncerten hallani. Azzal a céllal írtam a dolgozatom, hogy felhívjam  a figyelmet erre az elfeledett zeneszerzőre, aki megérdemelné, hogy művei a koncertpódiumon helyet kapjanak.
Krombholz életútját, majd munkásságát mutatom be, fejezetekre bontva. 
12 Hangversenyetűd című sorozatát vizsgáltam behatóbban, s mivel ez a kötet tizenkét muzsikus arcélét tartalmazza, először a nagy zeneszerzői elődök által komponált portrékról szólok, amik például szolgálhattak a vajdasági zeneszerzőnek, majd a kötetben szereplő muzsikusok ábrázolását fejtegetem munkámban.




